**Планирани ремонтни дейности, през месец ноември 2017 г. на съоръжения на комплексните и значими язовири по Приложение 1 от Закона за водите**

Във връзка със заявени от експлоатационните дружества планирани ремонтни дейности, уведомяваме заинтересованите лица, че през месец ноември 2017 г. ще се извършат планови ремонти и спирания на водноелектрически централи, както следва:

**Язовир „Александър Стамболийски“**

В периода от 01 до 17 ноември ще бъдат извършвани ремонтни дейности по главен силов канал след ВЕЦ „Росица 1“. За цитираният период ще бъде спряно водоподаването към промишлените предприятия в района на гр. Павликени, които водовземат от язовир „Александър Стамболийски“.

Необходимите обеми за осигуряване на минимално допустим отток в реката по време на ремонта ще се осигуряват през основен изпускател на язовирната стена.